དེ་བཞིན་གལ་ཆེ་ཤོས་དེ་ང་རང་ལོ་བཅུ་དྲུག་ལ་སླེབ་སྐབས་ཆབ་སྲིད་ཀྱི་འགན་འཁྱེར་བ་རེད།གལ་ཆེ་བ་དེ་དག་ལྷ་མོའི་བསྟན་གྱི་དྲུང་ནས་ཟན་བརྟག་བསྒྲིལ་ནས་གནས་ཆུང་གཙོ་བོར་གྱུར་པའི་ཆོས་སྐྱོང་སྐུ་ཕེབས་ཡོད་མཁན་ཚོ་ལ་ལུང་ཞུས་ནས།ང་ད་ལྟ་ལོ་བདུན་ཅུ་དོན་དྲུག་བར་དུ་གལ་ཆེ་བ་དེ་དག་མོ་བརྒྱབ།ཟན་བརྟག་བསྒྲིལ་དེ་འདྲ་བྱས་ནས་ཕྱིན་པ་ཡིན།རྩ་བ་ཉིད་ནས་བསླུ་བ་མ་བྱུང་བས་དེ་ལ་ཆ་འཇོག་ས་ཞིག་ཏན་ཏན་འདུགདེ་དག་ངས་རང་གི་ཉམས་མྱོང་ཐོག་ནས་ཤེས་ཀྱི་འདུགདེ་འདྲའི་སྲོག་ཆགས་གཟུགས་ཕྲ་བ་ཡིན་པའི་རིགས་དེ་འདྲ་ཡོང་གི་འདུགངོས་ཀྱིས་ཁོང་ལ་རྩེད་མོ་བརྩེས་ཏེ་གཟུགས་ཕྲ་བ་དེ་ཚོའི་གྲས་དེ་སྤྱིར་བཏང་མིས་མཐོང་གི་མ་རེད།ཁོ་ཚོ་གཟུགས་ཕྲ་བ་ཡིན་དུས་འགྲོ་རྒྱུ་དེ་ཧ་ཅང་མགྱོགས་པོ་འགྲོ་ཐུབ་ཀྱི་ཡོད།དེར་བརྟེན་པེ་ཅིང་ལ་ཕྱིན་ཏེ་རྒྱ་མིའི་དཔོན་པོ་ཚོའི་སྐད་ཆ་ག་རེ་ཤོད་ཀྱི་འདུག་དེ་ཁོང་ཚོས་ཤེས་ཀྱི་རེད།ངོས་ཀྱིས་ཁོང་ལ་དེ་འདྲ་བརྗོད་པ་ཡིན།